tartuNLP/wikipedia-smugri-20251201 huggingface dataset:
Antonio Lotti

Antonio Lotti (n. 1667 Venetsia – 5. tammikuuta 1740 Venetsia) oli italialainen barokkisäveltäjä, urkuri ja musiikkipedagogi, joka toimi Venetsiassa, Dresdenissä ja Wienissä. Hän teki muun muassa kolmisenkymmentä oopperaa sekä messuja. Hänen tunnetuin sävellyksensä lienee sopraanoaaria ”Pur dicesti, o bocca, bocca bella” (”Olethan sanonut, oi soma suu”) oopperasta "L’infidelta punita".
Lotti syntyi Venetsiassa, joskin hänen isänsä Matteo toimi tuolloin kapellimestarina Hannoverissa. Vuonna 1682 Lotti alkoi opiskella Lodovico Fugan ja Giovanni Legrenzin johdolla, jotka molemmat työskentelivät Venetsian Pyhän Markuksen tuomiokirkossa. Lotti teki uransa tuon kirkon piirissä, ensin alttolaulajana (1689), sitten apulaisurkurina ja urkurina, ja vuodesta 1736 "maestro di cappellan" tehtävässä, jota hän hoiti kuolemaansa asti. Hän myös opetti Ospedale degli Incurabilissa ja kirjoitti sille musiikkia. Vuonna 1717 hän sai virkavapautta ja lähti Dresdeniin, jossa tuotettiin useita hänen oopperoitaan kuten "Giove in Argo", "Teofane" ja "Li quattro elementi", kaikki Antonio Maria Luchinin librettoihin. Muita Venetsiassa kirjoitettuja Lottin oopperoita ovat "Giustino, Trionfo dell'Innocenza, Teuzzone, Ama più che non si crede, Il comando inteso e tradito, Sidonio, Isaccio tiranno, La forze de sangue, Il Tradimento traditore di se stesso, L'Infedelità punita, Poresenna, Irene Augusta, Polidoro, Foca superbo, Alessandro Severo" ja "Il Vincitore Generossi". Dresdenissä Lotti sävelsi oopperan "Odii del Sangue delusi". Hän palasi Venetsiaan vuonna 1719, ja kuoli siellä vuonna 1740.
Noin 30 oopperan lisäksi Lotti sävelsi messuja, kantaatteja, madrigaaleja ja instrumentaalimusiikkia. Hänen kuoroteoksensa ovat useimmiten säestyksettömiä. Hänen elämäntyötään pidetään siltana myöhäisen barokin ja kehittyvän klassismin välillä. Lottin on ajateltu vaikuttaneen Johann Sebastian Bachin, Georg Friedrich Händelin ja Johann Dismas Zelenkan tuotantoon.
Monet Lottin sävellyksistä ovat kadonneet. Giovanni Bononcini sovitti Lottin teoksen "Duetti, terzetti e madrigali a più voci", op. l (Venetsia, 1705) ja esitti sen omissa nimissään Lontoossa 1731. Lotti kuitenkin sai todistetuksi teoksen omakseen.
Lottin oppilaita olivat Domenico Alberti, Benedetto Marcello, Giovanni Battista Pescetti, Baldassare Galuppi, Giuseppe Saratelli ja Johann Dismas Zelenka. Hän oli naimisissa sopraano Santa Stellan kanssa.
Heartbeat (Justsin kappale)

Heartbeat () on latvialaislaulaja Justsin kappale, jolla hän edusti Latviaa . Se julkaistiin 3. helmikuuta 2016. Kappaleen on säveltänyt ja sanoittanut Latviaa vuonna edustanut Aminata Savadogo.
Kappale kilpaili Eurovision laulukilpailun toisessa semifinaalissa, jossa se sijoittui kahdeksanneksi 132 pisteellä ja pääsi finaaliin. Finaalissa se sai 132 pistettä ja saavutti sijan 15.
Dosdela

Dosdela (oikealta nimeltään Hanad Hassan, s. 16. elokuuta 1993 Helsinki, Suomi) on suomalainen mediapersoona, tubettaja sekä artisti, joka laulaa myös metalliyhtye Lähiöbotoxissa. Hassan tuli tunnetuiksi ystävänsä Seksikkään-Suklaan kanssa tehtyjen lyhyiden humorististen videoiden kautta. 
Elämä ja ura.
Dosdela kuvaa ystävänsä Seksikkään-Suklaan kanssa lyhyitä hauskoja videoita Vine-, Instagram- sekä YouTube-videoiksi. Videoiden aiheina on usein maahanmuuttajat, parisuhteet, suomalaisuus sekä ajankohtaiset asiat. Osa videoista on tehty myös parodioimaan tunnettujen artistien kappaleita, esimerkiksi Draken ”Controlla” on saanut Dosdelan käsissä nimekseen ”Kontula (Conrolla 00940 Remix)”.
6. toukokuuta 2016 Dosdela julkaisi ensimmäisen singlensä ”Niiku97”, jolla esiintyi myös Seksikäs-Suklaa. Kappale oli Lihamyrsky-levy-yhtiön Tumma toukokuu -kampanjan ensimmäinen julkaisu. 
Yksityiselämä.
Hassan on valmistunut ylioppilaaksi Vuosaaren lukiosta vuonna 2012. Lukion jälkeen Hassan sai luokanopettajan opiskelupaikan Lapin yliopistosta mutta opinnot jäivät kesken mediauran takia. 
Hassanin vanhemmat ovat alun perin kotoisin Somaliasta.
Sabancın keskusmoskeija

Sabancın keskusmoskeija () on Adanan kaupungissa sijaitseva, vuosina 1988–1998 rakennettu, Turkin suurimpiin lukeutuva moskeija. Se vihittiin käyttöön 18. joulukuuta 1998. Viimeistely- ja ulkotyöt saatiin valmiiksi joulukuussa 2000.
Pyhäkön rakennuksen ala on ​​6 600 neliömetriä, josta pääosa valtaa 3 600 m2. Pyhäkön sisä- ja ulkoalueella on tilaa yhteensä 28 500 rukoilijalle (toisen lähteen mukaan 20 000 hengelle). Moskeijaan kuuluu kuusi vahvistetusta betonista rakennettua minareettia, joista pyhäkön nurkissa sijaitsevat neljä pääminareettia kohoavat 99 metrin korkeuteen ja edustan kaksi minareettia 75 metrin korkeuteen. Moskeijan keskuskupoli on 32 metriä leveä ja kohoaa lattiatasolta 54 metrin korkeuteen. Pyhäkkö on nimetty Turkin vauraimpiin kuuluvan Sabancı-suvun mukaan. Suvun hallitsema säätiö maksoi puolet suurmoskeijan rakennuskuluista.
Rakennuksen ulkomuoto muistuttaa Istanbulin Sulttaani Ahmedin moskeijaa (Sinistä moskeijaa). Sisustukseen on otettu vaikutteita Edirnen Selimin moskeijasta.
Moskeijan korutekstaukset on taiteillut kalligrafi Huseyin Kutlu. Moskeijan keramiikkalaatoitus on tehty Iznikin tekniikkaa käyttäen. Maalauksen ja laattakuvioiden suunnittelusta vastasi arkkitehti Nakkas M. Semih Irtes. Klassista ottomaanimoskeijoiden tyyliä noudattavat rakenteet on suunnitellut Nihat Kartal käyttäen marmoria; näitä ovat esimerkiksi syvennykset, saarnastuoli, koroketasot, pääsisäänkäynti ja muiden ovien ympäristö. Puuovet on rakentanut Ahmet Yilcay ja lasimaalausten tekijä on Abdulkadir Aydin.
Keskusmoskeijan jumalanpalvelukset lähetetään lähiseudulle 275 moskeijaan, jotka sijaitsevat 60 kilometrin säteellä keskusmoskeijasta.
Francesco Gasparini

Francesco Gasparini (5. maaliskuuta 1661 Lucca – 22. maaliskuuta 1727 Rooma) oli italialainen barokkisäveltäjä ja musiikkipedagogi.
Luccasta kotoisin ollut Gasparini liittyi Bolognan Accademia Filarmonican jäseneksi 1685 ja opiskeli sitten musiikkia Venetsiassa Giovanni Legrenzin johdolla. Hän työskenteli aluksi Roomassa vuodesta 1689 alkaen, kunnes palasi vuonna 1701 Venetsiaan. Siellä hän sai kuoromestarin viran Ospedale della Pietàssa ja Antonio Vivaldista tuli hänen alaisensa vuonna 1703, toimi muun muassa Domenico Scarlattin opettajana ja sävelsi noin 25 oopperaa esitettäväksi Venetsiassa.
Vuonna 1713 Gasparini siirtyi taas Roomaan, jossa hän sävelsi oopperoita esitettäväksi muun muassa Firenzessä, Napolissa, Torinossa ja Wienissä.
Valtaosa Gasparinin noin 50 oopperasta on kadonnut. Manner-Euroopan ohella oopperat "Il più fedel fra i vassalli" (“Vasalleista uskollisin”) ja "Ambleto" (”Hamlet”) saivat suosiota myös Lontoossa.
Chuxiongin yiden autonominen prefektuuri

Chuxiongin yiden autonominen prefektuuri (, pinyin: Chǔxióng Yízú Zìzhìzhōu), lyhyesti Chuxiongin prefektuuri, on yille varattu autonominen prefektuuri Kiinan Yunnanin maakunnan keskipohjoisosassa. Prefektuurin pinta-ala on 29 258 neliökilometriä ja väkiluku 2,7 miljoonaa (vuonna 2010). Prefektuurin päähallintopaikka on piirikuntatason kaupunki Chuxiong, jonka keskusta sijaitsee linnuntietä noin 130 kilometriä maakunnan pääkaupunki Kunmingista länsiluoteeseen.
Hallinnollinen jako.
Piirikuntatasolla autonominen prefektuuri jakautuu yhteen piirikuntatason kaupunkiin ja yhdeksään piirikuntaan.
Wenshan

Wenshan (, pinyin: Wénshān Shì) on piirikuntatason kaupunki Kiinan Yunnanin maakunnassa. Se on Wenshanin zhuangien ja miaojen autonomisen prefektuurin päähallintopaikka. Kaupungin pinta-ala on 2 968 neliökilometriä ja väkiluku 481 505 (vuonna 2010). kaupungin keskusta sijaitsee linnuntietä noin 220 kilometriä maakunnan pääkaupunki Kunmingista kaakkoon.
Hallinnollinen jako.
Wenshan muutettiin piirikunnasta piirikuntatason kaupungiksi 2.12.2010. Kuntatasolla kaupunki jakauttuu kolmeen alipiiriin, seitsemään suurkuntaan, kahteen maalaiskuntaan ja viiteen etniseen kuntaan.
Bemböle Cassettes

Bemböle Cassettes on suomalainen levy-yhtiö, joka keskittyy hiphoppiin ja punkiin sekä kokeelliseen ja elektroniseen musiikkiin. Yhtiö julkaisee nimensä mukaisesti pääosin kasetteja, mutta se on julkaissut myös joitain CD-levyjä ja 7" singlejä. 
Bemböle Cassettes julkaisee BMXT! eli Bemböle Mixtape -nimisiä mixtape-kasetteja, joilla esiintyy suurin osa yhtiön rap-artisteista. Yhtiön kasetit ovat yltäneet The Funkiest -levykaupan myydyimpien kotimaisten levyjen listalle, esimerkiksi BMXT 5 -mixtape oli vuoden 2015 4. myydyin ja Hirmun ja Skelen "H.I.T.S. 2" vuoden 2014 10. myydyin kotimainen äänite.
Nujiangin lisujen autonominen prefektuuri

Nujiangin lisujen autonominen prefektuuri (, pinyin: Nùjiāng Lìsùzú Zìzhìzhōu) on lisuille varattu autonominen prefektuuri Kiinan Yunnanin maakunnan luoteisosassa. Prefektuurin pinta-ala on 14 703 neliökilometriä ja väkiluku 534 337 (vuonna 2010). Prefektuurin päähallintopaikka on piirikunta Lushui, jonka keskusta sijaitsee linnuntietä noin 410 kilometriä maakunnan pääkaupunki Kunmingista länsiluoteeseen.
Prefektuuri on nimetty Nujoen (Nù Jiāng) mukaan, joka on kiinalainen nimi Salween-joelle.
Hallinnollinen jako.
Piirikuntatasolla autonominen prefektuuri jakautuu yhteen piirikuntatason kaupunkiin, yhteen piirikuntaan ja kahteen autonomiseen piirikuntaan.
Stupendemys

Stupendemys on sukupuuttoon kuollut suurten makeanveden kilpikonnien suku. Sen fossiileja on löydetty Etelä-Amerikan pohjoisosista, myöhäiseltä mioseenilta aivan plioseenin alkuun ajoitetuilta kallioilta, noin 6–5 miljoonaa vuotta sitten.
"Stupendemyksen" kilpi oli yli 1,8 metriä pitkä ja se oli myös hyvin leveä. Ainakin 3,3 metrin arvioidulla kilven kokonaispituudella se oli suurin koskaan elänyt kilpikonna, ohittaen jopa "Archelonin".
Kaksi lajia on kuvattu tähän mennessä. "Stupendemys geographicus" Venezuelasta ja "Stupendemys souzai", hieman pienempi ja hoikkarakenteisempi Brasiliasta.
Elinympäristö.
Painonsa auttoi "Stupendemystä" olemaan veden alla pitkiä aikoja, laiduntaen vesikasveja. Se oli luultavasti hyvin heikko uimari, kyvytön liikuttamaan ruumistaan nopeaa virtaa vastaan, ja todennäköisesti vältteli pienempiä virtoja.
Kaiken kaikkiaan, ajan eläimistössä oli monia suuria kasvinsyöjiä ja vähän terrestrisiä petoja. Elinympäristö oli enimmäkseen alavia sademetsiä jotka olivat kausittain veden alla, samoin kuin tulvatasangot ja rämeiköt. Jokien täytyi olla leveitä ja hitaasti liikkuvia.
Etapit 12–21 Italian ympäriajossa 2016

Etappien 12–21 tulokset Italian ympäriajossa 2016
Lähteet.
Tulokset La Gazzetta dello Sport
Denis Reul

Denis Reul (s. 29. kesäkuuta 1989 Marktredwitz, Länsi-Saksa) on saksalainen uransa lopettanut jääkiekkoilija. Hänen pelipaikkansa on puolustaja.
Oikealta laukova isokokoinen Reul pelasi 2007–2009 kaksi kautta QMJHL-junioriliigan Lewiston MAINEiacsissa, ja jälkimmäisen kauden lopussa viisi AHL-ottelua Providence Bruinsissa.
Reul on edustanut Saksaa neljissä miesten MM-kilpailuissa.
Kalix HC

Kalix UHC () on vuonna 2001 perustettu jääkiekkoseura Kalixin kunnassa Ruotsissa. Seuran edustusjoukkue pelaa Ruotsin kolmanneksi korkeimmalla sarjatasolla HockeyEttanissa.
Joukkue pelaa kotiottelunsa 2086-paikkaisella Part Arenalla, joka on valmistunut vuonna 1972.
Conor Sheary

Conor Sheary (s. 6. elokuuta 1992) on yhdysvaltalainen jääkiekkoilija, joka pelaa koeaikasopimuksella NHL-seura New York Rangersissä. Sheary on pelipaikaltaan laitahyökkääjä.
Pelaajaura.
Sheary pelasi yliopistojääkiekkoa UMass Amherstin yliopistossa. Häntä ei koskaan varattu NHL:ään. Sheary teki sopimuksen AHL-joukkue Wilkes-Barre/Scranton Penguinsin kanssa kauden 2013–2014 lopussa.
Sheary debytoi NHL:ssä kaudella ja pelasi 44 ottelua NHL:n runkosarjassa tehden seitsemän maalia ja kolme syöttöä eli kymmenen tehopistettä. Lisäksi Sheary on 20. toukokuuta 2016 mennessä pelannut 14 pudotuspeliottelua tehden kaksi maalia ja kolme syöttöä eli viisi tehopistettä. Hänen läpimurtokautensa NHL:ssä oli kausi jolloin hän teki 61 runkosarjaotteluun 53 tehopistettä (23+30).
Joulukuussa 2020 Sheary teki vapaana agenttina Washington Capitalsin kanssa yksivuotisen ja 735 000 dollarin arvoisen sopimuksen.
Huhtikuussa 2021 Sheary teki Capitalsin kanssa kaksivuotisen ja yhteensä kolmen miljoonan dollarin arvoisen jatkosopimuksen.
Heinäkuussa 2023 Sheary teki vapaana agenttina Tampa Bay Lightningin kanssa kolmivuotisen ja yhteensä kuuden miljoonan dollarin arvoisen sopimuksen. 
Heinäkuussa 2025 Sheary teki koeaikasopimuksen New York Rangersin kanssa.
Pyhän marttyyri Tuomaan kirkko (Monmouth)

 
Pyhän marttyyri Tuomaan kirkko on keskiaikainen kivikirkko Monmouthissa Walesissa. Se kuuluu Grade II* -rakennussuojeluluokkaan.
Ainakin osa kirkosta on rakennettu noin vuonna 1180 ja se on suurelta osin remontoitu 1800-luvun alussa. Se on omistettu arkkipiispa Thomas Becketille. Sekä kirkko että läheinen Monnow'n silta vahingoittuivat vuonna 1233 tulipalossa Monmouthin taistelussa, joka oli osa Henrik III:n vastaista kapinaa.
Propiofenoni

Propiofenoni (C9H10O) on aromaattisiin ketoneihin kuuluva orgaaninen yhdiste. Yhdistettä voidaan käyttää muiden aineiden valmistuksessa ja hajusteissa.
Ominaisuudet.
Huoneenlämpötilassa propiofenoni on väritöntä tai vaaleankeltaista nestettä. Yhdisteellä on sille tyypillinen miellyttävä kukkaismainen tuoksu. Propiofenoni liukenee erittäin huonosti veteen, mutta huomattavasti paremmin useisiin orgaanisiin liuottimiin kuten etanoliin, dietyylieetteriin, bentseeniin ja tolueeniin. Yhdiste reagoi aromaattisille yhdisteille ja ketoneille tyypillisin tavoin.
Valmistus ja käyttö.
Propiofenonia voidaan valmistaa bentseeniin ja propionyylikloridin tai propaanihapon välisellä Friedel–Crafts-asylointireaktiolla ja katalyyttinä käytetään alumiinikloridia. Toinen tapa on bentsoehapon ja propaanihapon välinen reaktio 440–520 °C:n lämpötilassa. Tässä reaktiossa katalyyttinä käytetään kalsiumasetaatin ja alumiinioksidin seosta.
Propiofenonia voidaan käyttää hajusteissa sekä hajukomponenttina että muiden tuoksujen vaikutusta voimistavana aineena. Muita käyttökohteita ovat käyttö polymerointiprosesseissa herkistimenä sekä lääkkeiden kuten efedriinin, fenyylipropanoliamiinin ja fenmetratsiinin valmistuksessa.
Pomeroon-Supenaam

Pomeroon-Supenaam on Guyanan 2. hallintoalue, joka sijaitsee maan pohjoisosassa. Sen pinta-ala on 6 195 km² ja asukasluku oli 46 810 vuonna 2012. Alueen hallinnollinen keskus on Anna Regina, jonka asukasluku oli vuonna 2015 noin .
Alue on käytännössä kiistanalainen, sillä Venezuela vaatii sitä itselleen. Se on kuitenkin Guyanan hallinnassa.
Aluetta rajoittuu koillisessa Atlantin valtamereen, idässä Essequibo Islands-West Demeraran alueeseen, etelässä Cuyuni-Mazarunin alueeseen ja lännessä Barima-Wainin alueeseen.
Alueen asutus koostuu lähinnä alkuasukkaiden hökkelikylistä. Ainoa oikeasti suuri kaupunki on Anna Regina, joka syntyi hallituksen toimeenpanemasta kehitysprojektista, jossa monta plantaasia, kuten Henrietta ja Lima yhdistyivät yhdeksi kokonaisuudeksi. Tärkein elinkeino on edelleen riisinviljely, jonka lisäksi jotkin ihmiset kasvattavat kookospähkinöitä ja harjoittavat karjataloutta. Metsänhakkuu on vähäistä.
Alueen maasto on pääosin metsäistä ylänköä ja rannikkotasankoa, mutta siellä on myös pieniä hiekka- ja savikenttiä.
Kodin-Ystävä

Kodin-Ystävä oli Tampereella vuosina 1891–1896 ilmestynyt aikakauslehti.
O. Wennbergin ja J. V. Hellbergin toimittama "Kodin-Ystävä, Lukemista kodille ja kansalle" oli ensimmäinen suomenkielinen perhelehti. Tamperelaiselle työväestölle suunnattua wrightiläistyyppistä työväenlehteä levitettiin raittiusseurojen ja työväenyhdistysten välityksellä. Lehti sisälsi tietopuolisia kirjoituksia ja kaunokirjallisuutta sekä käytännön neuvoja ja moraalisia ohjeita. Myöhemmin sen pääsisällöksi tulivat uskonnollissävyiset kertomukset ja novellit. "Kyläkirjaston Kuvalehden" kanssa kilpailemaan joutunut "Kodin-Ystävä" lopetettiin kannattamattomana.
Samanniminen lehti ilmestyi Viipurissa vuosina 1899–1905.
Pahalammi (Ylöjärvi, Länsi-Aure)

Pahalammi on Pirkanmaalla Ylöjärvellä Länsi-Aureessa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Pahalammi on osa Pitkäjärven valuma-aluetta.
Maantietoa.
Lammen pituus on 250 metriä, leveys 50 metriä ja sen pinta-ala on 1,4 hehtaaria. Se sijaitsee Valkeajärven itäpuolella siihen rajautuvalla suolla ja on sen laskuojan läpivirtauslampi. Lampeen laskee yksi metsäoja. Rantaviivan pituus on 600 metriä ja rantaa kiertää kapea avosuon vyöhyke. Lampi on aivan autio eikä sinne johda teitä.
Vedenlaatu.
Pahalammin vedenlaatu seuraa eri säillä aina Valkeajärven päällysveden vedenlaatua.
Roman Ljubimov

Roman Ljubimov (, s. 1. kesäkuuta 1992 Tver) on venäläinen jääkiekkoilija. Pelipaikaltaan oikealta laukova 190-senttinen ja 99-kiloinen Ljubimov on laitahyökkääjä.
Ljubimov aloitti uransa THK Tverissä. TsSKA Moskovan paidassa KHL:ssä hän debytoi kaudella 2010–2011 pelaten seitsemässä ottelussa. Hän on pelannut TsSKA-aikanaan myös lainalla VHL:ssä pelaavassa Tverissä ja saman sarjan HK Kuban Krasnodarissa. Parhaimmalla KHL-kaudellaan, kaudella 2015–2016, Ljubimov on tehnyt tehot 7+7. Heinäkuussa 2016 Ljubimov teki vapaana pelaajana sopimuksen kaudelle 2016–2017 Philadelphia Flyersin kanssa.
Ljubimov pelasi vuonna 2010 Venäjän alle 18-vuotiaiden kanssa ikäluokan MM-kilpailuissa. Hän kuuluu Venäjän jääkiekkomaajoukkueeseen vuoden 2016 MM-kilpailuissa.
Suomen Kuvalehti (1893–1894)

Suomen Kuvalehti oli Helsingissä vuosina 1893–1894 ilmestynyt aikakauslehti.
Weilin &amp; Göösin julkaisema "Suomen Kuvalehti" oli ensimmäinen suomenkielisille sivistyneistökodeille suunnattu perhelehti. Sitä toimittivat Oskar Relander ja Kasimir Leino. Hyvin painettu lehti julkaisi kaunokirjallisuutta, kulttuuriartikkeleita ja matkakertomuksia. "Suomen Kuvalehti" ilmestyi kahdesti kuukaudessa vain vuoden ajan.
Ladislav Krejčí

Ladislav Krejčí (s. 5. heinäkuuta 1992 Praha) on tšekkiläinen jalkapalloilija. Hän on vuodesta 2023 edustanut FC Hradec Královéa. Hän on kotimaansa lisäksi pelannut neljä kautta Italian Serie A:ssa Bolognan joukkueessa. Vasenjalkainen Krejčí on pelipaikaltaan vasen laitahyökkääjä. Hän on pelannut Tšekin jalkapallomaajoukkueessa.
Krejčí on Sparta Prahan kasvatti. Hän debytoi seuran paidassa kaudella 2009–2010, jolloin hän myös voitti sarjan mestaruuden. Kaudella 2012–2013 Krejčí debytoi Sparta Prahan paidassa Eurooppa-liigassa. Kaudella 2013–2014 hän voitti seuran kanssa Synot ligan sekä Tšekin cupin.
Krejčí on pelannut Bolognan joukkueessa neljän kauden aikana Serie A:ssa 81 ottelua ja tehnyt niissä kaksi maalia.
Krejčí on pelannut Tšekin nuorten maajoukkueissa. Vuonna 2015 hän kuului Tšekin alle 21-vuotiaiden joukkueeseen ikäluokan EM-kilpailuissa. Tšekin jalkapallomaajoukkueessa hän debytoi marraskuussa 2012 ystävyysottelussa Slovakiaa vastaan. Avausmaali syntyi helmikuussa 2013 Krejčín toisessa maaottelussa Turkkia vastaan. Hän pelasi 41. maaottelunsa lokakuussa 2019. Maaottelumaaleja hän on tehnyt viisi.
Jokamiehen Viikkolehti

Jokamiehen Viikkolehti oli Helsingissä vuosina 1907–1914 ilmestynyt aikakauslehti. Vuosina 1907–1908 sen nimiössä oli pienenä lisäyksenä "Jokamiehen – ja joka naisen – Viikkolehti".
Helsingin Kustannusosakeyhtiön julkaisema "Jokamiehen Viikkolehti" oli laajaa yleisöä tavoitellut perhelehti. Sen taustalla olivat yhtiön johtaja Edvard Lammin-Koskinen ja toimittaja Onni V. Tuisku, jotka tekivät myös "Tuulispää"-pilalehteä. "Jokamiehen Viikkolehden" uutta sisältöä olivat muun muassa perheuutiset, tapahtumakalenteri, käsityömallit sekä sävyltään persoonalliset henkilöhaastattelut. Levikkiään nostaakseen lehti järjesti kilpailuja.
"Jokamiehen Viikkolehden" kustannusoikeudet siirtyivät vuonna 1913 Yrjö Katajalle. Lehden sisältö yksipuolistui ja seuraavana vuonna se myytiin kannattamattomana Aarno A. Nuutiselle ja Lauri Wapaalle, jotka julkaisivat vain muutamia numeroita.
Marco Enrico Bossi

Marco Enrico Bossi (25. huhtikuuta 1861 Salò – 20. helmikuuta 1925) oli italialainen virtuoosiurkuri, säveltäjä, improvisoija ja musiikkipedagogi.
Elämä.
Bossi syntyi muusikkoperheeseen Lombardian Bresciassa. Hänen isänsä Pietro oli Salòn tuomiokirkon urkuri. Hänellä oli kaksi veljeä, Costante Adolfo Bossi ja Pietro Bossi.
Marco Enrico Bossi opiskeli musiikkia Bolognan Liceo Musicalessa ja Milanon konservatoriossa, jossa hänen opettajinaan olivat muun muassa Francesco Sangalli (piano), Amilcare Ponchielli (sävellys) ja Polibio Fumagalli (urut).
Vuonna 1881 Bossista tuli Comon tuomiokirkon urkuri ja musiikillinen johtaja. Vuonna 1890 hänet nimitettiin Napolin konservatorion urkuprofessoriksi, minkä lisäksi hän toimi johtotehtävissä Venetsian (1895–1901), Bolognan (1902–1911) ja Rooman (1916-1923) konservatorioissa. Hänen oppilaisiinsa kuuluivat muun muassa Giulio Bas, Giacomo Benvenuti, Giorgio Federico Ghedini ja Gian Francesco Malipiero sekä suomalaiset Oskar Merikanto ja Kyösti Alho.
Bossi teki läpi uransa lukuisia urkukonserttikiertueita, jotka tutustuttivat hänet moniin kollegoihin kuten César Franck, Marcel Dupré, Alexandre Guilmant, Joseph Bonnet, Camille Saint-Saëns, Charles M. Courboin ja Karl Straube. Marraskuussa 1924 Bossi aloitti soolokonserttikiertueen New Yorkiin ja Philadelphiaan, jossa hän soitti muun muassa Wanamaker-tavaratalossa sijainneilla maailman suurimmilla uruilla. Paluumatkalla Yhdysvaltoihin Bossi kuoli yllättäen merellä ja haudattiin Comoon.
Sävellyksiä.
Marco Enrico Bossi kirjoitti yli 150 teosta. Niihin kuuluu orkesterimusiikkia, viisi oopperaa, oratorioita, kuoro- ja kamarimusiikkia sekä piano- ja urkukappaleita. Hänen luettelo sävellyksiä on yhä suurelta osin tuntematon, paitsi hänen elin toimii.
Urkuteokset.
Bossin urkutuotanto käsittää yli 30 opusta ja lisäksi opusnumeroimattomia teoksia. Veijo Murtomäen mukaan Bossin sävellystyylin on lämpimän romanttinen, mutta hän hyödynsi teoksissaan urkumusiikin historiaa Frescobaldista Franckiin. Bossin urkusävellykset sisältävät usein vaativia jalkio-osuuksia.
Bossin urkuteoksista merkittävimpiä ovat karakterisarjat op. 92, 94 ja 104. Yksittäisistä sävellyksistä huomattavimpia ovat "L’étude symphonique" op. 78 (1897), "Thème et variations" op. 115 (1899) sekä "Dieci Composizioni" op. 118 (1890). Lisäksi Bossi sävelsi konserton uruille op. 100 (1895) ja "Fantasia sinfonican" op. 147 uruille ja orkesterille (1923).
Arttu Hoskonen

Arttu Hoskonen (s. 16. huhtikuuta 1997 Kaarina) on suomalainen jalkapalloilija, joka edustaa Englannin ykkösliigassa pelaavaa Stockport Countya. Pelipaikaltaan Hoskonen on keskuspuolustaja.
Seurajoukkueet.
Hoskonen siirtyi 13-vuotiaana Turun Interiin Kaarinan Pojista. Kaudella 2015 hän oli Interin yhdessä liigaottelussa vaihtopenkillä. Hän teki veikkausliigadebyyttinsä toukokuussa 2016 IFK Mariehamnia vastaan. Marraskuussa 2016 Hoskonen solmi Interin kanssa kahden vuoden jatkosopimuksen. Kaudella 2018 hän pelasi Veikkausliigassa 25 ottelua. Samalla kaudella hän teki uransa ensimmäisen maalin Veikkausliigassa kesäkuun lopulla tasapeliin päättyneessä vierasottelussa Tampereen Ilvestä vastaan. Hoskonen edusti Interiä lopulta kuuden kauden ajan, voittaen Suomen cupin kaudella 2018.
Kaudeksi 2022 Hoskonen siirtyi Veikkausliigan hallitsevan mestarin HJK:n paitaan, jossa hän pääsikin kauden päätteeksi juhlimaan mestaruutta. Lisäksi Hoskonen oli avauskokoonpanossa jokaisessa HJK:n Eurooppa-liigan lohkovaiheen ottelussa.
Tammikuussa 2023 Hoskonen siirtyi Puolan korkeimmalla sarjatasolla, Ekstraklasassa, pelaavaan Cracoviaan. Hän pelasi Cracoviassa 2,5 kauden aikana yhteensä 50 Ekstraklasan ottelua ja teki niissä kaksi maalia: ensimmäisen 25. helmikuuta 2023 Piast Gliwiceä ja toisen 14. huhtikuuta 2024 Jagiellonia Białystokia vastaan. Puolan cupissa hän pelasi yhteensä neljä ottelua.
Heinäkuussa 2025 Hoskonen siirtyi 2+1-vuotisella sopimuksella englantilaisseura Stockport Countyyn. Hoskosesta tuli siirron myötä Stockport Countyn seurahistorian neljäs suomalaispelaaja Shefki Kuqin, Jarkko Wissin ja Petri Helinin jälkeen.
Maajoukkue.
Ensimmäisen A-maajoukkuekutsunsa Hoskonen sai Kansojen liigan otteluihin syyskuussa 2022. Debyyttinsä hän teki harjoitusottelussa Pohjois-Makedoniaa vastaan 17. marraskuuta 2022. 
Hoskonen teki ensimmäisen maalinsa Suomen A-maajoukkueessa 13. lokakuuta 2024 Kansojen liigan ottelussa Englantia vastaan. Elokuun alkuun 2025 mennessä hän on pelannut 19 A-maaottelua, joista 18 avauskokoonpanossa.
Saavutukset.
FC Inter
HJK
Northland

Northland (maoriksi "Te Tai Tokerau") on hallinnollinen alue Uudessa-Seelannissa, Pohjoissaaren pohjoisosassa.
Alue ja asutus.
Hallinnollinen alue on pinta-alaltaan 13 286 km² ja arvioitu väkiluku vuonna 2015 oli 168 300.
Hätkähdyttävä tulevaisuus

Hätkähdyttävä tulevaisuus on vuonna 1972 suomeksi käännetty Alvin Tofflerin kirjoittama teos. Kirja julkaistiin englanniksi alun perin 1970 nimellä "Future Shock". Tulevaisuusšokilla viitataan vaikeuteen sopeutua tulevaisuuden muutoksiin.
Sisältö.
Kirjassa on 6 osaa, jotka on jaettu 20 lukuun:
Suomennoksessa ei ole mukana bibliografiaa eikä yksityiskohtaisia alaviitteitä, jotka löytyvät sen englannin- ja ranskankielisistä laitoksista.
Marshin testi

Marshin testi on koe, jolla selvitetään, onko ruokanäytteessä tai mahan sisältönäytteessä arseenia. Testin kehitti englantilainen kemisti James M. Marsh vuonna 1836. 
Arseeni ja sen yhdisteet, "arsenikit" olivat 1800-luvulla yleisesti käytettyjä myrkkyjä maataloudessa, kuten myös suosittuja tapoja toteuttaa murha myrkyttämällä uhri kyseisillä aineilla. Tuon ajan rikostutkimusmenetelmät olivat vielä niin alkeellisia, että arseenimyrkytystä ei pystytty todentamaan mahdollisissa murhatapauksissa.
Testiä käytettiin ensimmäisen kerran oikeuslääketieteellisenä todisteena vuonna 1840, jolla madame Lafargen todettiin murhanneen aviomiehensä arsenikilla.
Testin kulku.
Mahalaukun seinämästä otettiin näytekappale, joka asetettiin suljettuun astiaan puhtaan, arseenittoman sinkkijauheen ja rikkihapon kanssa. Tätä seosta keittämällä, jos näytekappale sisälsi arseenia, muodostui arsiinia, jonka Marsh johti lasiputkeen ja kuumensi tätä. Näin arsiini hajosi vedyksi ja arseeniksi, joka muodosti metallisen kerroksen eli peilipinnan lasiputken seinämiin.
Marsh oli aikaisemminkin tutkinut arseenimyrkytystapauksia: ensimmäisessä kokeessaan hän sekoitti rikkivetyä ja suolahappoa, liotti näytekappaletta seoksessa ja seoksen kuivuttua astian pohjalle muodostui keltaista sakkaa, arseenitrisulfidia. Mutta tämä ei oikeuden mielestä riittänyt todisteeksi, joten hän kehitti arsiiniin perustuvan kokeen. 
Antimoni käyttäytyy samalla tavalla tähän asti, mutta ne erotetaan toisistaan liuottamalla peilipinta natriumhypokloriittiin. Arseeni liukenee kyseiseen liuottimeen, mutta antimoni ei.
Sylt (kunta)

Sylt on kunta Pohjois-Saksassa, Schleswig-Holsteinin osavaltiossa, Nordfrieslandin piirikunnassa. Kunta muodostaa suuren osan Syltin saaresta, jonka pääpaikka on Syltin kuntaan kuuluva Westerlandin entinen kaupunki.
Syltin kunta aloitti toimintansa 1.1.2009, jolloin Westerlandin kaupunki sekä Sylt-Ostin ja Rantumin kunnat yhdistyivät Syltiksi.
Asukkaita Syltissä oli vuoden 2014 lopulla 13 409. Kunnan pinta-ala on 57,32 km².
Hörnum

Hörnum on kunta Pohjois-Saksassa, Schleswig-Holsteinin osavaltiossa, Nordfrieslandin piirikunnassa. Kunta sijaitsee Syltin saarella, sen eteläkärjessä.
Asukkaita Hörnumissa oli vuoden 2014 lopulla 837. Kunnan pinta-ala on 5,64 km².
Kampen (Saksa)

Kampen on kunta Pohjois-Saksassa, Schleswig-Holsteinin osavaltiossa, Nordfrieslandin piirikunnassa. Kunta sijaitsee Syltin saaren pohjoisosassa.
Asukkaita Kampenissa oli vuoden 2014 lopulla 475. Kunnan pinta-ala on 8,42 km².
Wenningstedt-Braderup

Wenningstedt-Braderup on kunta Pohjois-Saksassa, Schleswig-Holsteinin osavaltiossa, Nordfrieslandin piirikunnassa. Kunta sijaitsee Syltin saarella ja on yksi saaren viidestä kunnasta.
Asukkaita Wenningstedt-Braderupissa oli vuoden 2014 lopulla 1 444. Kunnan pinta-ala on 6,16 km².
Fozzie

Fozzie () on Jim Hensonin luoma karhuhahmo Muppeteissa. Hän on Kermitin ja muiden ystävä. Alkuperäisenä Fozzien äänenä toimi yleensä Frank Oz ja myöhemmin Eric Jacobson. Hän on luonteeltaan hyvin ulospäinsuuntautunut.
Rundell Winchester

Rundell Winchester (s. 16. joulukuuta 1993 Point Fortin) on trinidadtobagolainen jalkapalloilija, joka edustaa Veikkausliigassa pelaavaa PS Kemiä. Pelipaikaltaan Winchester on hyökkääjä. Hän on pelannut myös Trinidad ja Tobagon jalkapallomaajoukkueessa.
Winchester aloitti uransa kotimaansa Superliigan Stokely Valessa, jossa hän pelasi vuosina 2011–2012 kahdeksan ottelua onnistuen maalinteossa yhdeksän kertaa. Vuodet 2012–2014 Winchester edusti saman sarjan Central FC:tä onnistuen maalinteossa 15 kertaa 28 ottelussa. Heinäkuussa 2014 Winchester siirtyi Belgian kolmosdivisioonan CS Viséen, jossa hän pelasi vain puoli vuotta, ennen kuin palasi takaisin Centraliin. Maaliskuussa 2015 hän siirtyi lainalle Yhdysvaltain Major League Soccerin Portland Timbersiin, jossa hänelle kertyi pelejä vain seuran kakkosjoukkueessa United Soccer Leaguessa. Toukokuussa 2016 Winchester solmi 1+1 vuoden mittaisen sopimuksen Suomen Veikkausliigan PS Kemin kanssa. Hän teki veikkausliigadebyyttinsä seuraavana päivänä Vaasan Palloseuraa vastaan.
Winchester debytoi Trinidad ja Tobagon jalkapallomaajoukkueessa lokakuussa 2013 ystävyysottelussa Uutta-Seelantia vastaan.
Mercator (lehti)

Mercator oli Helsingissä vuosina 1906–1971 ilmestynyt ruotsinkielinen talouslehti.
Amos Andersonin perustama "Mercator" oli aikanaan Suomen johtava yleistaloudellinen aikakauslehti. Vuosina 1910–1914 se ilmestyi ruotsin lisäksi myös saksaksi, vuosina 1910–1917 englanniksi ja vuosina 1915–1917 ranskaksi. Suomen talouselämää teki tunnetuksi myös "Mercatorin" ja "Kauppalehden" yhteinen venäjänkielinen versio "Ekonomist Finljandii" vuosina 1912–1917. Vuonna 1946 "Mercatoriin" yhdistettiin Erik von Frenckellin vuonna 1923 perustama "Handels- och Finansbladet". Vuonna 1971 "Mercator" liitettiin ruotsinkielisten talouden ja tekniikan järjestöjen lehteen "Forum för Ekonomi och Teknik".
"Mercator" ilmestyi aluksi kuukausilehtenä, vuodesta 1907 lähtien kahdesti kuukaudessa ja vuodesta 1910 viikkolehtenä. Sen päätoimittajana työskenteli vuoteen 1936 saakka Amos Anderson, vuodesta 1937 Per Nyström, vuodesta 1946 Göran Stjernschantz, vuodesta 1954 Eige Cronström ja 1966–1971 Inger Ehrström.
Tomáš Zohorna

Tomáš Zohorna (s. 3. tammikuuta 1988 Havlíčkův Brod) on tšekkiläinen jääkiekkoilija. Pelipaikaltaan vasemmalta laukova 186-senttinen ja 85-kiloinen Zohorna on keskushyökkääjä.
Zohorna aloitti ammattilaisuransa kaudella 2007–2008 kotimaansa Extraligan HC Pardubicessa. Hän pelasi seurassa kahdeksan kauden ajan tehden parhaimmalla kaudellaan, kaudella 2014–2015 tehot 16+22. Hän voitti seuran kanssa Extraligan kausilla 2009–2010 ja 2011–2012. Kaudeksi 2015–2016 Zohorna siirtyi KHL:n Amur Habarovskiin. Hän teki ensimmäisellä kaudellaan tehot 9+15.
Nuorten maajoukkueissa Tšekkiä edustanut Zohorna debytoi Tšekin jääkiekkomaajoukkueessa kaudella 2013–2014. Hän kuului joukkueeseen vuoden 2016 MM-kilpailuissa, joissa hän teki tehot 3+1.
Kalervo Eriksson

Kalervo Uolevi Eriksson (12. tammikuuta 1938 Helsinki – 25. tammikuuta 1987) oli suomalainen alkoholitutkija ja dosentti, filosofian tohtori. Hänen väitöskirjansa "Factors affecting voluntary alcohol consumption in the albino rat" oli uraauurtava: Eriksson kehitti kaksi rottakantaa, joiden avulla tutkittiin perinnöllistä taipumusta alkoholin käyttöön ja kulutukseen. AA-rottakannalla oli taipumus juoda suuria määriä alkoholia vapaaehtoisesti, kun taas ANA-rottakanta joi puolestaan hyvin vähän alkoholia. Lopulta ANA-kannan jälkeläiset miltei vieroksuivat alkoholin nauttimista. Kalervo Eriksson toimi Oy Alko Ab:n tuotanto- ja tutkimusjohtajana vuoteen 1987 saakka. 
Kalervo Eriksson oli myös lintubongari ja luontokuvaaja. Hän julkaisi tieteellisen kirjoittamisensa ohessa useita lintukirjoja sekä muita luontoon liittyviä kirjoja ja artikkeleita. Hän oli myös useiden tietokirjojen toimituskunnissa mukana. Kalervo Eriksson luennoi laajasti alkoholifysiologiasta yliopistoissa sekä alkoholitutkimusta käsittelevissä konferensseissa. Kalervo Erikssonin poika on valokuvaaja Lauri Eriksson ja hänen isänsä oli heraldikko Olof Eriksson.
Benoît Costil

Benoît Costil (s. 3. heinäkuuta 1987 Caen) on ranskalainen jalkapallomaalivahti, joka edustaa Ligue 1:ssä pelaavaa Bordeaux'ta. Costil on oikeajalkainen.
Ura.
Seurajoukkueura.
Costil on SM Caenin kasvatti. Hän teki debyyttinsä seuran paidassa Ligue 2:ssa kaudella 2007–2008, jolloin hän pelasi neljässä ottelussa Caenin noustessa Ligue 1:iin. Ensimmäisellä pääsarjakaudellaan, kaudella 2008–2009, Costil pelasi viidessä ottelussa ollen myös lainalla Ligue 2:n Vannesissa, jossa otteluita kertyi 27 kappaletta. Heinäkuussa 2009 Costil siirtyi Ligue 2:n Sedaniin, jossa hän pelasi kahden kauden aikana 38 ottelua.
Heinäkuussa 2011 Costil siirtyi Ligue 1:n Stade Rennaisiin. Hän debytoi seuran paidassa seuraavassa kuussa Dijonia vastaan. Kausilla 2013–2014 ja 2014–2015 Costil pelasi Rennesin paidassa kaikissa seuran 38 Ligue 1 -ottelussa.
Maajoukkueura.
Costil pelasi vuonna 2008 Ranskan alle 21-vuotiaiden jalkapallomaajoukkueessa kaksi ottelua. Marraskuussa 2014 hänet kutsuttiin ensimmäistä kertaa Ranskan jalkapallomaajoukkueen mukaan. Hänet valittiin Ranskan joukkueeseen vuoden 2016 EM-kilpailuihin. Ainoan ottelunsa maajoukkueessa hän on pelannut marraskuussa 2016 ystävyysottelussa Norsunluurannikkoa vastaan.
Yuanmoun ihminen

Yuanmoun ihminen (, pinyin: Yuánmóu Rén, ) on eräs pystyihmisen sisarlaji "Homo erectus yuanmouensis". Sen ainoat jäänteet löydettiin Etelä-Kiinassa Yunnanin maakunnassa olevassa Chuxiongin autonomisessa prefektuurissa, missä sijaitsee Yunnan-Guizhoun tasanko. Tasangon sedimenttien alta löytyi runsaasti eläinten fossiileja ja eräästä kohdasta huomattiin kaksi ihmisen etuhammasta. Tätä kohdetta kutsutaan nimellä Yuanmoun löytöpaikaksi sen lähellä olevan kaupungin mukaan.
Löytäminen ja tunnistaminen.
Vuonna 1965 olivat geologit (Geological Mechanics Research Institute) tutkimassa muinaisia sedimenttejä Danawun kylässä lähellä Yuanmoun kaupunkia, kun he löysivät runsaasti eläinten fossiileja. Fossiilien joukossa oli myös kaksi ihmisen etuhammasta. Vuonna 1973 pekingiläinen arkeologian laitos "Institute of Vertebrate Paleontology and Paleoanthropology" tutki kohteen tarkemmin, mutta ei löytänyt enää lisää ihmisenjäänteitä. Lähellä löytöpaikkaa löytyi kuitenkin kolme työstettyä kiveä. Niiden yhteydestä hampaisiin ei kuitenkaan ole varmuutta. Hampaat kuvaili Hu vuonna 1973 ja Zhou ja Hu uudelleen vuonna 1979. He tulivat siihen johtopäätökseen, että hampaat kuuluivat pystyihmiselle ("Homo erectus").
Ajoitus.
Vuonna 1983 Liu ja Ding sijoittivat etuhampaat eri maakerroksissa sukupuuttoon kuolleiden eläinten perusteella niin sanottuun Bruhnesin aikakauteen, joka on nuorempi kuin 730 000 vuotta ja missä hampaat olisivat todennäköisesti olleet 500 000–600 000 vuotta vanhat. Vuonna 1985 Qing epäili vahvasti heidän ajoitusmenetelmäänsä sijoittaen hampaat Olduvain kauteen noin 1 700 000 vuotta sitten. Tämä aikaisempi ajoitus on saanut riippumatonta tukea, kun samassa löytökerroksessa löydetyn hevosen hampaan pinnasta saatiin elektronin spin-resonanssin ajoitusmenetelmällä sille 1 100 000–1 600 000 vuoden iän.
Vuonna 2002 Hyodonin tutkimusryhmä mittasi magnetostratigrafisesti kerroksen iäksi 790 000–780 000 vuotta. Koska se oli tehty harvalla näytteenotolla, päätettiin laatia uusi ajoitus ja vuosina 2003–2005 geologit Zhu Rixiang ja R. Potts mittasivat magneettikenttiä käyttäen tiheämpää näytteenottoa. Sen tuloksena saatiin ihmishampaiden kerrostumille iäksi 1 710 000–1 700 000 vuotta.
Vaikka ajoituksesta ei ole vielä päästy täyteen yksimielisyyteen, voidaan kuitenkin sanoa kohteen iän mahtuvan yli miljoonan vuoden pituiseen haarukkaan noin 1,7–0,5 miljoonaa vuotta sitten.
Antropologinen merkitys.
Alkuun Yuanmonin ihminen edusti varhaisinta ihmisen elonmerkkiä Kiinassa. Nykyään asiaan suhtaudutaan varauksellisesti eikä Yuanmoun ihmistä tai löytöpaikkaa esiinny enää kaikissa varhaisimpien kohteiden luetteloissa. Vanhemmassa kirjallisuudessa se on ollut usein esillä.
Gutenberg (lehti)

Gutenberg oli Helsingissä vuosina 1893–1915 ilmestynyt kirjapainotyöntekijöiden suomen- ja ruotsinkielinen ammattilehti.
Helsingin kirjanpainajain yhdistyksen perustama "Gutenberg" oli Suomen ensimmäinen ammattiyhdistyslehti. Sen edeltäjä oli vuonna 1885 ilmestynyt samanniminen käsinkirjoitettu lehti. Vuonna 1897 "Gutenbergista" tuli Suomen kirjaltajain liiton äänenkannattaja. Se toimi liittonsa jäsenten radikaalina edunvalvojana.
Kaksikielinen lehti ilmestyi aluksi kerran ja myöhemmin kahdesti kuukaudessa. Sen levikki kasvoi alun 250 tilaajasta 800 kappaleeseen vuonna 1898. Toimittajina työskentelivät G. H. Cajander (1893–1894), Emil Wahlstein (1894), K. Hoimela (1894), A. Hautala (1894), K. I. Forsman (1894–1895), J. A. Snell (1894), F. F. W. Ahlroos (1896), J. Höglund (1897–1898), V. Blomqvist (1899), O. A. Nyman (1900–1903, 1907–1909, 1913–1915), E. Frimodig (1903–1906), Toivo Salmi (1906), Otto Vilmi (1909–1911) ja Vilho Viitanen (1912). "Gutenbergin" jatkajaksi perustettiin vuonna 1916 Suomen kirjatyöntekijöiden liiton "Kirjatyö".
Hanna (profeetta)

Hanna (), Hannah, (), Anna) on Luukkaan evankeliumissa mainittu naisprofeetta. Hänet mainitaan Simeonin ohella kertomuksessa Jeesuksen tuomisesta 40 päivän ikäisenä Jerusalemin temppeliin.
Maininnat Raamatussa.
Luukkaan evankeliumissa Hannasta kerrotaan, että hän oli profeetta, joka oli Fanuelin tytär ja kuului Asserin sukukuntaan. Hän oli aikoinaan mennyt naimisiin miehen kanssa, jonka nimeä Raamatussa ei mainita, mutta jäänyt seitsemän vuoden avioliiton jälkeen leskeksi. 
Monissa Raamatun käännöksissä, muun muassa vuoden 1938 suomennoksessa, sekä vanhemmissa Raamatun selitysteoksissa hänen sanotaan olleen 84-vuotias Jeesuksen syntyessä. Evankeliumin kreikankielisessä alkutekstissä oleva sanonta ”hän oli 84 vuoden leski” (καὶ αὐτὴ χήρα ὡς ἐτῶν ὀγδοηκοντατεσσάρω) on kuitenkin kaksiselitteinen; se voi tarkoittaa joko, että hän oli 84-vuotias tai että hän oli ollut leskenä 84 vuotta. Tämän mukaisesti kohta onkin käännetty uusimmassa, vuoden 1992 suomennoksessa. Koska nainen sai juutalaisen lain mukaan mennä avioliitton aikaisintaan 14 vuoden ikäisenä, tästä tulkinnasta kuitenkin seuraa, että hänen on täytynyt olla Jeesuksen syntyessä ainakin 14+7+84 = 105-vuotias.
Raamatussa hänestä kerrotaan edelleen, että hän vietti vanhuutensa päivät temppelistä poistumatta sieltä ja siellä Jumalaa paastolla ja rukouksilla yöt ja päivät. Kun Jeesus tuotiin pyhäkköön, Hanna näki hänet, ylisti Jumalaa ja puhui lapsesta kaikille, jotka odottivat Jerusalemin lunastusta.
Kirkollinen perimätieto ja kunnioitus.
Hannaa kunnioitetaan pyhimyksenä sekä katolisessa että ortodoksisessa kirkossa, ja hänestä käytetään nimitystä "naisprofeetta Hanna". Ortodoksinen kirkko pitää Hannaa ja Simeonia viimeisinä vanhan liiton profeettoina ja viettää heidän yhteistä muistopäiväänsä 3. helmikuuta, välittömästi kynttilänpäivää eli Herran temppeliintuomisen juhlaa seuraavana päivänä. Niissä ortodoksisissa kirkoissa, joissa juhlapäivät yhä määräytyvät vanhan juliaanisen kalenterin mukaan, tämä vastaa kuitenkin helmikuun 16. päivää nykyisen gregoriaanisen kalenterin mukaan. Myös katolisessa kirkossa Hannan muistopäivä on 3. helmikuuta, paikoitellen kuitenkin 1. syyskuuta.
Hannan kuva esiintyy säännöllisesti Jeesuksen temppeliintuomista esittävissä ikoneissa yhdessä Jeesuksen, Marian, Joosefin ja Simeonin kanssa. Ortodoksien perinteisen käsityksen mukaan Kristus kohtasi kansansa, Israelin, Simeonin ja Hannan henkilöissä.
Hopeapermanganaatti

Hopeapermanganaatti (AgMnO4) on hopea- ja permanganaatti-ionien muodostama epäorgaaninen ioniyhdiste. Yhdistettä voidaan käyttää antiseptisena aineena ja kaasunaamareissa.
Ominaisuudet.
Huoneenlämpötilassa hopeapermanganaatti on tummanviolettia kiteistä ainetta. Yhdisteen alkeiskoppi on monokliininen. Aine liukenee kohtalaisesti veteen ja liukoisuus lämpimään veteen on suurempi kuin kylmään. Kuumennettaessa se hajoaa ennen sulamistaan ja hajoaminen voi olla räjähdysmäinen. Hopeapermanganaatti reagoi myös etanolin kanssa. Muiden permanganaattien tavoin se on hyvin vahva hapetin.
Valmistus ja käyttö.
Hopeapermanganaattia valmistetaan hopeanitraatti- ja kaliumpermanganaattiliuosten välisellä reaktiolla. Liuoksessa hopeapermanganaatti on vähiten liukoinen komponentti ja voidaan erottaa kiteyttämällä. Toinen tapa on karbonaatin tai -oksidin reaktio permangaanihapon kanssa.
AgNO3 + KMnO4 → AgMnO4 + KNO3
AgO + HMnO4 → AgMnO4 + H2O
Ag2CO3 + 2 HMnO4 → 2 AgMnO4 + CO2 + H2O
Hopeapermanganaattia käytetään kaasunaamareissa, joissa sen tehtävä on hapettaa huonosti absorboituva hiilimonoksidi paremmin absorboituvaksi hiilidioksidiksi. Yhdistettä voidaan käyttää myös hapettimena ja lääketieteessä antiseptisenä aineena.
David Warsofsky

David Warsofsky (s. 30. toukokuuta 1990) on yhdysvaltalainen jääkiekkopuolustaja. Hänen aiempia seurojaan ovat muiden muassa Pittsburgh Penguins ja Boston Bruins. St. Louis Blues varasi Warsofskyn NHL:ään vuoden 2008 varaustilaisuudessa 4. kierroksella 95. pelaajana mutta hän ei koskaan pelannut Bluesissa. Warsofsky on pelannut NHL:ssä 55 runkosarjaottelua, joissa hän on kerännyt tehopisteet 2+9=11. Warsofsky edusti Yhdysvaltain jääkiekkomaajoukkuetta. Venäjän maailmanmestaruuskilpailuissa 2016.
Gabriel Barbosa

Gabriel Barbosa Almeida (tunnetaan paremmin nimillä "Gabigol" tai pelkkä "Gabriel", s. 30. elokuuta 1996 São Bernardo do Campo) on brasilialainen jalkapalloilija.
Gabriel on Santosin kasvatti. Hän debytoi seuran paidassa Série A:ssa kaudella 2013 tehden 11 pelaamassaan ottelussa yhden osuman. Kaudella 2015 hän voitti seuran kanssa Copa do Brasilin ja Campeonato Paulistan. Myös vuonna 2016 Gabriel juhli seuran kanssa Paulistan mestaruutta.
Gabriel on edustanut Brasiliaa nuorten maajoukkuetasolla. Hän kuului maan alle 17-vuotiaiden joukkueeseen vuoden 2013 ikäluokan MM-kilpailuissa, joissa hän teki yhden maalin. Gabriel valittiin Brasilian jalkapallomaajoukkueeseen vuoden 2016 Copa América Centenarioon.
Finskt Idrottsblad

Finskt Idrottsblad oli Helsingissä vuosina 1904–1947 ilmestynyt ruotsinkielinen urheilulehti. Vuodesta 1919 lähtien sen nimenä oli "Idrottsbladet".
Uno Westerholmin perustama "Finskt Idrottsblad" oli monipuolinen urheilun uutislehti. Se toimi aluksi SVUL:iin kuuluneiden ruotsinkielisten urheiluseurojen ja vuodesta 1912 lähtien Finlands Svenska Gymnastik- och Idrottsförbundin äänenkannattajana. Vuonna 1918 lehden kustantajaksi perustettiin Ab Idrottsförlaget. Vuonna 1937 "Idrottsbladetiin" yhdistettiin Svenska Finlands Idrottsförbundin "Idrott"-lehti.
Lehti ilmestyi aluksi kerran kuukaudessa, vuodesta 1909 lähtien kahdesti kuussa ja vuodesta 1913 viikkolehtenä. Sen toimittajina työskentelivät Uno Westerholm (1904–1918, 1921–1926), Artur Eklund (1918–1920), John Rönnberg (1918–1920), Ivar Ståhle (1927), Gustaf Sundvall (1928–1936), Arthur Englund (1937–1942), Henning Relander (1945–1946) ja Lars Rönnqvist (1943–1947).
Jérémy Roy (jääkiekkoilija)

Jérémy Roy (s. 14. toukokuuta 1997 Richelieu, Quebec, Kanada) on kanadalainen jääkiekkopuolustaja, joka edustaa AHL-joukkue San Jose Barracudasia. Aikaisemmin hän on pelannut QMJHL:ssa Blainville-Boisbriand Armadassa.
San Jose Sharks varasi Royn NHL:ään 31. varausvuorolla kesällä . Hän ei ollut kuitenkaan vielä kesään 2020 mennessä pelannut yhtäkään NHL-ottelua.
Netherworld

Netherworld on Jukka Tapanimäen kehittämä shoot ’em up -videopeli, jonka Hewson julkaisi kotitietokoneille vuonna 1988. Peli oli Tapanimäen toinen teos, ja se sai vaikutteita "Boulder Dashista". Musiikkina pelissä soi Jori Olkkosen säveltämä kappale ”The Purser Stole My Gun”. Pelin julkaisi Hewson Consultants, jonka omisti Andrew Hewson.
Vastaanotto.
MikroBitti antoi pelin Commodore 64 -versiolle seuraavat arvosanat: grafiikka 10/10, äänet 10/10, kiinnostavuus 9/10, yleisarvosana ”aargh!” (5/5). Arvostelija Niko Nirvi kehui grafiikkaa muihin Commodore 64 -peleihin verrattuna, animaatioita, näytön vieritystä ja spriteja. Moitittavaa arvostelija löysi tiukoista aikarajoista.
Radim Šimek

Radim Šimek (s. 20. syyskuuta 1992) on tšekkiläinen jääkiekkoilija, pelipaikaltaan puolustaja. Hän pelaa NHL-liiga San Jose Sharksin organisaatiossa. Hän on edustanut Tšekin jääkiekkomaajoukkuetta maailmanmestaruuskilpailuissa 2016 ja 2017.
Jakub Jeřábek

Jakub Jerabek (s. 12. toukokuuta 1991) on tšekkiläinen jääkiekkoilija, pelipaikaltaan puolustaja. Hän pelaa KHL-joukkue HK Vitjazissa. Kaudella 2016–2017 hänet valittiin . Hän on edustanut Tšekin jääkiekkomaajoukkuetta MM-kilpailuissa 2016 ja 2017.
Matt Taormina

Matt Taormina (s. 20. lokakuuta 1986 Warren, Michigan, Yhdysvallat) on yhdysvaltalainen uransa lopettanut jääkiekkopuolustaja. Hän pelasi urallaan New Jersey Devilsissä ja Tampa Bay Lightningissa yhteensä 59 NHL:n runkosarjaottelua, joissa hän saavutti tehopisteet 4+8=12. Lightningissa Taormina pelasi myös kolme pudotuspeliottelua ilman tehopisteitä.
Zucchero

Zucchero (oik. Adelmo Fornaciari, joskus myös nimellä Zucchero Fornaciari, s. 25. syyskuuta 1955 Roncocesi, Reggio Emilian maakunta) on italialainen rockmuusikko sekä laulaja-lauluntekijä, joka nousi 1990-luvulla kansainväliseen suosioon karheaäänisenä laulajana. Hänen musiikissaan on vaikutteita bluesista, gospelista, soulista ja muista afroamerikkalaisista tyylilajeista. Hänen tunnetuimpia hittejään ovat ”Diamante”, ”Il Volo / My Love”, ”Baila (Sexy Thing) / Baila morena” sekä Paul Youngin kanssa tehty duetto ”Senza una donna (Without a Woman)”. Zucchero on esiintynyt yhdessä myös muun muassa Stingin, Luciano Pavarottin, Andrea Bocellin, Elton Johnin, Brian Mayn, Eric Claptonin, Randy Crawfordin, Miles Davisin ja B. B. Kingin kanssa.
Zuccheron taiteilijanimi tarkoittaa sokeria.
Jalkapallon Euroopan-mestaruuskilpailujen 2016 kokoonpanot

Tämä sivu esittelee vuoden 2016 EM-kilpailujen osallistujajoukkueiden kokoonpanot. Joukkueiden kapteenit on merkitty -merkillä.
Turnauksessa mukana olevien joukkueiden tulee nimetä 23 pelaajan kokoonpano, joista kolme (3) ovat maalivahteja 31. toukokuuta 2016 mennessä. Loukkaantumisten sattuessa joukkueilla on mahdollisuus korvata pelaaja ennen ensimmäisen pelin alkua.
Lohko A.
Albania.
31. toukokuuta 2016 nimetty 23 pelaajan lopullinen kokoonpano.
Ranska.
21. toukokuuta 2016 nimetty 23 pelaajan lopullinen kokoonpano.
Romania.
31. toukokuuta 2016 nimetty 23 pelaajan lopullinen kokoonpano.
Sveitsi.
30. toukokuuta 2016 nimetty 23 pelaajan lopullinen kokoonpano.
Lohko B.
Englanti.
31. toukokuuta 2016 nimetty 23 pelaajan lopullinen kokoonpano.
Slovakia.
30. toukokuuta 2016 nimetty 23 pelaajan lopullinen kokoonpano.
Venäjä.
21. toukokuuta 2016 nimetty 23 pelaajan lopullinen kokoonpano.
Wales.
31. toukokuuta 2016 nimetty 23 pelaajan lopullinen kokoonpano.
Lohko C.
Saksa.
31. toukokuuta 2016 nimetty 23 pelaajan lopullinen kokoonpano.
Ukraina.
31. toukokuuta 2016 nimetty 23 pelaajan lopullinen kokoonpano.
Puola.
30. toukokuuta 2016 nimetty 23 pelaajan lopullinen kokoonpano.
Pohjois-Irlanti.
28. toukokuuta 2016 nimetty 23 pelaajan lopullinen kokoonpano.
Lohko D.
Espanja.
31. toukokuuta 2016 nimetty 23 pelaajan lopullinen kokoonpano.
Kroatia.
31. toukokuuta 2016 nimetty 23 pelaajan lopullinen kokoonpano.
Tšekki.
31. toukokuuta 2016 nimetty 23 pelaajan lopullinen kokoonpano.
Turkki.
31. toukokuuta 2016 nimetty 23 pelaajan lopullinen kokoonpano.
Lohko E.
Belgia.
12. toukokuuta 2016 nimetty lopullinen 23 pelaajan kokoonpano.
Irlanti.
31. toukokuuta 2016 nimetty lopullinen 23 pelaajan kokoonpano.
Italia.
31. toukokuuta 2016 nimetty 23 pelaajan lopullinen kokoonpano.
Ruotsi.
17. toukokuuta 2016 nimetty 23 pelaajan lopullinen kokoonpano.
Lohko F.
Islanti.
9. toukokuuta 2016 nimetty 23 pelaajan lopullinen kokoonpano.
Itävalta.
31. toukokuuta 2016 nimetty lopullinen 23 pelaajan kokoonpano.
Portugali.
17. toukokuuta 2016 nimetty 23 pelaajan lopullinen kokoonpano.
Unkari.
31. toukokuuta 2016 nimetty 23 pelaajan lopullinen kokoonpano.
Bohumil Kubát

Bohumil Kubát (14. helmikuuta 1935 Česká Třebová – 12. toukokuuta 2016) oli Tšekkoslovakiaa kilpaurallaan edustanut vapaapainija, kreikkalais-roomalaisen tyylin painija ja olympiamitalisti.
Kummankin painityylin raskaimmissa painoluokissa kilpaillut Kubát voitti kreikkalais-roomalaisella tyylillä painoluokassa yli 87 kg olympiapronssia Roomassa 1960 missä hän kilpaili muun muassa suomalaista Viktor Ahventa vastaan. Seuraavana vuonna Kubát sijoittui MM-kilpailuissa neljänneksi. Vuosina 1963–1967 hän kilpaili vapaapainissa viisissä arvokilpailuissa ja sijoittui joka kerta neljänneksi tai viidenneksi. Neljännen sijan hän saavutti muun muassa yli 97 kg:n sarjassa Tokion kesäolympialaisissa 1964.